ടി.പി.ആര് 20.35 729 പേര്ക്ക് കോവിഡ് കല്പറ്റ: ജില്ലയില് വ്യാഴാഴ്ച 729 പേര്ക്ക് കോവിഡ് സ്ഥിരീകരിച്ചു. 594 പേര് രോഗമുക്തി നേടി. രോഗ സ്ഥിരീകരണ നിരക്ക് 20.35 ആണ്. 725 പേര്ക്ക് സമ്ബര്ക്കത്തിലൂടെയാണ് രോഗബാധ. 14 ആരോഗ്യ പ്രവര്ത്തകര്ക്കും രോഗം സ്ഥിരീകരിച്ചു. ഇതോടെ ജില്ലയില് കോവിഡ് സ്ഥിരീകരിച്ചവരുടെ എണ്ണം 88,144 ആയി. 81,062 പേര് ഇതുവരെ രോഗമുക്തരായി. നിലവില് 5,996 പേരാണ് ജില്ലയില് ചികിത്സയിലുള്ളത്. ഇവരില് 4697 പേര് വീടുകളിലാണ് ഐസൊലേഷനില് കഴിയുന്നത്. രോഗം സ്ഥിരീകരിച്ചവര് ബത്തേരി 69, നെന്മേനി 56, കല്പറ്റ 47, മേപ്പാടി 44, മാനന്തവാടി 43, ഇടവക 42, നൂല്പ്പുഴ 39, അമ്ബലവയല്, പനമരം 38 വീതം, മീനങ്ങാടി 31, മൂപ്പൈനാട് 25, തവിഞ്ഞാല്, വൈത്തിരി, കണിയാമ്ബറ്റ 22 വീതം, പുല്പള്ളി 21, മുള്ളന്കൊല്ലി, പൂതാടി, തിരുനെല്ലി, വെങ്ങപ്പള്ളി 20 വീതം, വെള്ളമുണ്ട 19, പടിഞ്ഞാറത്തറ 18, പൊഴുതന 15, മുട്ടില് 14, തൊണ്ടര്നാട് 11, കോട്ടത്തറ ഏഴ്, തരിയോട് രണ്ടു പേര്ക്കുമാണ് സമ്ബര്ക്കത്തിലൂടെ രോഗം സ്ഥിരീകരിച്ചത്. ഇതര സംസ്ഥാനത്തുനിന്നു വന്ന മൂന്നു തമിഴ്നാട് സ്വദേശികളും ഒരു കര്ണാടക സ്വദേശിയും രോഗബാധിതരായി. രോഗമുക്തി നേടിയവര് ആശുപത്രിയില് ചികിത്സയിലായിരുന്ന 89 പേരും വീടുകളില് നിരീക്ഷണത്തിലായിരുന്ന 505 പേരുമാണ് രോഗമുക്തരായത്. നഴ്സറികളില് വാങ്ങാനാളില്ല കാര്ഷിക വിള തൈകള് കെട്ടിക്കിടക്കുന്നു കല്പറ്റ: മഴക്കാലത്ത് പോലും കാര്ഷികവിളകളുടെ തൈകള് വാങ്ങാനാളില്ലാതായതോടെ ലക്ഷങ്ങള് മുടക്കിയ ജില്ലയിലെ നഴ്സറിയുടമകള് ദുരിതത്തില്. മേയ്, ജൂണ്, ജൂലൈ മാസങ്ങളിലാണ് സാധാരണ കാര്ഷികവിളകളുടെ തൈകള് ധാരാളമായി വിറ്റുപോകുന്നത്. എന്നാല്, ആഗസ്റ്റ് അവസാനത്തിലേക്കെത്തിയിട്ടും തൈകള് വാങ്ങാന് ആളില്ലാതായതാണ് നഴ്സറിയുടമകളെ പ്രതിസന്ധിയിലാക്കുന്നത്. സാധാരണ നഴ്സറികള്ക്ക് പുറമെ, കാര്ഷികവിളകളുടെ തൈകള് മാത്രം ഉല്പാദിപ്പിച്ച് വില്ക്കുന്ന നിരവധി കര്ഷകരും വയനാട്ടിലുണ്ട്. ഇവരില് പലരും കാര്ഷികമേഖലയിലെ പ്രതിസന്ധികളെ അതിജീവിക്കുന്നത് വര്ഷകാലത്തെ തൈ വില്പനയിലൂടെയാണ്. മാസങ്ങള്ക്ക് മുമ്ബ് തന്നെ നിരവധി തൊഴിലാളികളെ വെച്ച് കൂട നിറച്ച് മുളപ്പിച്ചെടുത്ത തൈകളാണ് ഇപ്പോള് പലയിടത്തും കെട്ടിക്കിടന്ന് നശിക്കുന്നത്. കോവിഡ് വ്യാപനം മൂലമുണ്ടായ പ്രതിസന്ധികളാണ് തൈ വില്പനയെയും പ്രധാനമായും ബാധിച്ചത്. കാര്ഷിക മേഖലയില് വന്യമൃഗശല്യവും വിലത്തകര്ച്ചയും രൂക്ഷമായതോടെ പലരും കാര്ഷികവൃത്തിയില്നിന്ന് തന്നെ പിന്തിരിയുന്ന സാഹചര്യമാണ്. ഇതിനുപുറമെ ഓണ്ലൈന് വഴി തൈകള് എത്തിച്ചുനല്കുന്നത് ജില്ലയില് പതിവായതോടെ പ്രാദേശിക നഴ്സറികളെ പലരും ആശ്രയിക്കാതെയുമായി. ഓരോ വര്ഷം തൈ ഉല്പാദനവുമായി ബന്ധപ്പെട്ട് നിരവധിപേര്ക്ക് ജോലി ലഭിക്കുമായിരുന്നു. കോവിഡ് വ്യാപനത്തോടെ ജനങ്ങള് പുറത്തിറങ്ങാത്തതും തിരിച്ചടിയായി. വായ്പയെടുത്തും മറ്റും തൈകളൊരുക്കിയവരാണ് ഏറെ ദുരിതത്തിലായത്. വര്ഷങ്ങളായി വളരെ ഉത്തരവാദിത്തത്തോടെ തൈകള് ഉല്പാദിപ്പിച്ചു നല്കിയിരുന്നവരാണ് പലരും. എന്നാല്, വേറൊരു നാട്ടില്നിന്നും തൈകള് ഇറക്കിക്കൊടുക്കുന്നത് ഇവിടത്തെ നഴ്സറികളെയാണ് സാരമായി ബാധിക്കുന്നതെന്ന് കര്ഷകനും നഴ്സറിയുടമയുമായ പുല്പള്ളി പാടിച്ചിറ മരോട്ടിമൂട്ടില് സാബു പറഞ്ഞു. ഇത്തരത്തില് ഇറക്കിക്കൊടുക്കുന്ന വിളകളെ സംബന്ധിച്ച് ഗുണനിലവാരമറിയണമെങ്കില് അത് വളര്ന്ന് കാത്തിരിക്കേണ്ട സാഹചര്യമാണുള്ളതെന്നും അദ്ദേഹം കൂട്ടിച്ചേര്ക്കുന്നു. കമുക്, കുരുമുളക്, തെങ്ങ്, കാപ്പി, വിവിധ ഫലവൃക്ഷങ്ങള് എന്നിങ്ങനെയുള്ള കാര്ഷികവിളകളുടെ തൈകളാണ് സാബു ഉല്പാദിപ്പിച്ച് വിറ്റിരുന്നത്. ഇത്തവണ സാബുവിന്െറ നഴ്സറിയില്നിന്നു വിരലിലെണ്ണാവുന്ന തൈകള് മാത്രമാണ് വിറ്റുപോയത്. കോവിഡ് പ്രതിസന്ധി മൂലം താഴെ നാട്ടില്നിന്നും തൈ വാങ്ങാനാളില്ലാതായതോടെ നഴ്സറികള് പ്രതിസന്ധിയിലായത് വാര്ത്തയായിരുന്നു. ഇവര് പിന്നീട് പ്രതീക്ഷയോടെ കാത്തിരുന്നത് ജൂണ്, ജൂലൈ മാസമായിരുന്നു. ആഗസ്റ്റിലും വേണ്ടവിധത്തിലുള്ള വില്പന നടന്നിട്ടില്ലെന്ന് നഴ്സറിയുടമകളും വ്യക്തമാക്കുന്നു. വ്യവസായിക അടിസ്ഥാനത്തില് പതിറ്റാണ്ടുകളായി നഴ്സറി നടത്തുന്ന പലരും സമാനപ്രതിസന്ധിയിലാണുള്ളത്. THUWDL10 പുല്പള്ളി മരോട്ടിമൂട്ടില് സാബുവിന്െറ നഴ്സറിയിലെ തൈകള് ഹോട്ടല് റസ്റ്റാറന്റ് അസോ. സമ്മേളനം കല്പറ്റ: കേരള ഹോട്ടല് ആന്ഡ് റസ്റ്റാറന്റ് അസോസിയേഷന് കല്പറ്റ യൂനിറ്റ് സമ്മേളനം പ്രസിഡന്റ് പ്രാണിയത്ത് അബ്ദുറഹിമാന് ഉദ്ഘാടനം ചെയ്തു. ലോക്ഡൗണ് കാലത്തെ വൈദ്യുതിയുടെ ഫിക്സഡ് ചാര്ജ് ഒഴിവാക്കുക, വൈദ്യുതി ബില് കുറക്കുക, പൊതുജനങ്ങളെ കോവിഡ് മാനദണ്ഡങ്ങള് പാലിച്ച് അകത്തിരുന്ന് ഭക്ഷണം കഴിക്കാന് അനുവദിക്കുക തുടങ്ങിയ ആവശ്യങ്ങളും സമ്മേളനം ഉന്നയിച്ചു. ജനറല് സെക്രട്ടറി കെ.എം. ഉമ്മര് അധ്യക്ഷത വഹിച്ചു. വൈസ് പ്രസിഡന്റ് എം. ലതീഷ് സംസാരിച്ചു. ഭാരവാഹികള്: പി. അബ്ദുറഹിമാന് പ്രസി., ഇ. ലതീഷ് കുമാര്, എം. മുകേഷ് വൈസ് പ്രസി., കെ.എം. ഉമ്മര് ജന. സെക്രട്ടറി, പി. ഹാജ ഹുസൈന്, കെ.ടി. റിയാസ് ജോ. സെക്രട്ടറിമാര്, പി. അബൂബക്കര് ട്രഷറര്, പി. സുല്ഫിക്കര്, പി.ജെ. ജോബി, കെ. കൃഷ്ണന്കുട്ടി, പി. റഹിം, എം. ഗോപിനാഥന്, എ. നിയാസ് മെംബേഴ്സ്. THUWDL11 കേരള ഹോട്ടല് ആന്ഡ് റസ്റ്റാറന്റ് അസോസിയേഷന് കല്പറ്റ യൂനിറ്റ് പ്രസിഡന്റ് പി. അബ്ദുറഹിമാന്, ജനറല് സെക്രട്ടറി കെ.എം. ഉമ്മര്